Id-Deċiżjoni tal-Kummissjoni
tat-23 ta’ Lulju 1993
li tapprova ċerti pjanijiet ta’ kontinġenza għall-kontroll tal-marda tal-ilsien u d-dwiefer
(93/455/KEE)
IL-KUMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l- Komunità Ekonomika Ewropea,
Wara li kkunsidrat id-Direttiva tal-Kunsill 90/423/KEE tas-26 ta’ Ġunju 1990, li temenda d-Direttiva 85/511/KEE li tintroduċi miżuri Komunitarji għall-kontroll tal-marda tal-ilsien u d-dwiefer, id-Direttiva 64/432/KEE dwar il-problemi tas-saħħa ta’ l-annimali li jaffettwaw il-kummerċ ta’ l-annimali tal-ifrat u tal-majjali ġewwa l-Komunità w id-Direttiva 72/462/KEE dwar il-problemi tal-ispezzjonijiet sanitarji u veterinarji mal-importazzjoni ta’ l-annimali tal-ifrat u tal-majjali u tal-prodotti tal-laħam frisk minn pajjizi terzi [1], u b’mod partikolari l-Artikolu 5(4) tagħha,
Billi l-Kummissjoni diġa stabbiliet il-kriterji li għandhom jiġu applikati meta jkunu jitfasslu l-pjanijiet ta’ kontinġenza għall-kontroll tal-marda tal-ilsien u d-dwiefer permezz tad-Deċiżjoni 91/42/KEE [2];
Billi ċerti Stati Membri ppreżentaw għall-approvazzjoni pjanijiet nazzjonali ta’ kontinġenza; billi, wara l-eżaminazzjoni, dawn il-pjanijiet jippermettu li jintlaħaq l-għan mixtieq u li jitwettqu l-kriterji kollha stabbiliti fid-Deċiżjoni 91/42/KEE;
Billi l-miżuri li hemm provediment dwarhom f’din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Il-pjanijiet ta’ kontinġenza għall-kontroll tal-marda tal-ilsien u d-dwiefer preżentati mill-Istati Membri elenkati f’L-Anness 1 huma approvati.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, it-23 ta’ Lulju 1993.